BRATISLAVA. Policajné zdroje SME potvrdili, že zadržali podozrivého muža a vypočúvajú ho.
Hoci polícia z uloženia výbušniny podozrievala sudcovho zaťa, vyšetrovanie napokon ukázalo, že s tým nemá nič on ani nikto iný zo sudcovej rodiny. Podľa informácií SME ide o spor medzi dvoma zamestnancami autoumývarne zaťa sudcu. Jeden z nich sa celú vec pre spor, ktorý spolu majú snažil narafičiť na druhého a zaplietol do toho aj zaťa. Polícia to ale vraj odhalila.
Polícia sa k prípadu vyjadrí oficiálne pravdepodobne zajtra. "Na vyšetrovaní tohto prípadu polícia intenzívne pracuje. Vzhľadom k prebiehajúcemu vyšetrovaniu nie je možné zatiaľ k prípadu poskytnúť bližšie informácie, aby nedošlo k zmareniu vyšetrovania. Pre nás je prvoradé urobiť všetky úkony pre riadne vyšetrenie prípadu a až potom bude možné o prípade hovoriť," povedal SME hovorca policajného prezídia Martin Korch.
Sudca si myslí, že ide o kampaň proti nemu. Žiadal o policajnú ochranu, ale nedostal ju.